
Iers 


Iers of Iers-Gaelisch ( Gaeilge ) is e Keltische toale van de groep 
Goidelische toaln, die gesprookn wordt in Ierland. 

't Is d' eeste officiele toale van Ierland (vo't Iengels) en't wordt 
erkend lyk regionoale toale in Noord-Ierland volgns't Europees 
Handvest vo regionale toaln of toaln van minderheedn. 

Recente geschiedenisse 


Oendanks d' invoazjes, bleef't Iers-Gaelisch de meest gesprookn 
toale in Ierland toet de achttienste eeuwe. Ton begost de toale 
achteruut te goan, surtout deur de repressieve moatregeln van de 
Britsche regerienge en d' uutbreydienge van de tweetoaligheyd. 
In't middn van de 19e eeuwe gieng d' Iersche toale nog meer 
achteruut deur de grootn hoengersnood en d' emigroasje. 

An 't ende van de 19e eeuwe beloofdn anhangers van de 
bewegienge Gaelische heriplevienge (Gaelic revival) vo de toale 
were nieuw leevn in te bloazn met andacht vo de rykdom van de 
volkstradiesje. Ze wildegn ook journalistiek en literateure 
oentwikkeln, surtout via de Gaelische Liga (Conradh na 
Gaeilge), die de belangn van de toale bevorderde. 

In 1921 kwam Ierland oenofhankelyk en de promoosje van't Iers 
kwam e doelstellienge van de stoat. Da bleek styf moeilyk 
vanwege't gebrek an middeln en officiele interesse. De progresje 
van't toalproject hangt nu surtout of van de militantn. 

Volgns de volkstellienge van 2011 meldegn minder of 60.000 
Iern (minder of 2% van de bevolkienge) dan ze d' eeste officiele 
toale in under doagelyks leevn gebruukn. Meer of 100.000 
gebruukt de toale wekelyks en meer of 600.000 nog minder. 
Meer of een half miljoen Iern leert doagelyks Iers ip schole. D' 
Iersche toale is in al de schooln in Ierland e verplicht vak. 


Iers-Gaelisch 



Toalgebied Republiek Ierland, Noord- 
lerland 

Sprekers Ierland: 1.171.000 
Totoal: 1.200.300 


Toalfamilie Indo-Europees 


■ Keltisch 


■ Goidelisch 


■ Iers-Gaelisch 


Stoatus 

Officieel in ■ I Ierland 

Noord-Ierland 

EU 

Toalorganisoatie Foras na Gaeilge 
Toalcodes 


ISO 639-1 ga 


ISO 639-2 gle 
ISO 639-3 gle 

Wegwyzers in lerland zyn Tweetoalige plakkoate, lers 
officieel tweetoalig en lengels 


* j Zie de lersche uutgoave van Wikipedia. 

Ofbeeldiengn die ier by passn ku je vien in de categorie Irish language van Wikimedia 

* Commons. 


Overgenomen van "https://vls.wikipedia.Org/w/index.php?title=lers&oldid=302672" 


Boovnstoand blad es vo de latste ki veranderd om 16:35 ip 28 okt 2019. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 






















